Belecthor ble født i år 2752 i tredje tideverv, og ble riksforstander da faren hans Beregond døde i 2811. Han fortsatte med sine forgjengeres krig mot Umbars korsarer, men utenom dette er det ingen spesielle hendelser som foregikk i Gondor i hans regjeringstid. Lengre nord i det sørlige Myrkskog hadde trollmannen Gandalv infiltrert festningen Dol Guldur og oppdaget at Åndemaneren der var Sauron. Men det tok nesten et århundre til før Det hvite råd drev Mørkets Herre ut av sin festning.